Hoboj

náhľad|vpravo|Barokový hoboj
náhľad|vpravo|Moderný hoboj
**Hoboj** je drevený dychový hudobný nástroj. Obľúbený bol najmä v barokovej hudbe, ale významné postavenie mal aj v klasicizme a romantizme. Barokový hoboj má rozsah c1 - d3. Moderný už aj b - a3. Barokový hoboj mal štyri dierky, dve dvojdierky a dve až tri klapky. Dnešný moderný hoboj sa skladá prevažne z klapiek. Vyrába sa najmä z ebenového dreva. Hráč na hoboj sa volá hobojista.

## Typy hoboja
Moderný hoboj má diskantový register a je ladený v C, podobne ako priečna flauta. Delí sa na dva základné typy: automat a poloautomat. Do hobojovej rodiny ale patria aj ďalšie nástroje, blízko príbuzné hoboju, avšak iných veľkostí a ladení. Najznámejší z nich je anglický roh, ladený o kvintu nižšie, teda v F a približne o polovicu väčší. Známe je jeho sólo z 2. časti 9. symfónie „Z nového sveta“ Antonína Dvořáka. Viditeľné rozdiely oproti hoboju sú krátka kovová násadka, eso, medzi strojčekom a nástrojom a hruškovitý tvar ozvučnice. Podobný nástroj, avšak veľkosťou medzi hobojom a anglickým rohom a ladený v A je milostný hoboj (tal. oboe d'amore). Počuť ho môžeme napríklad v Bolere Mauricea Ravela. Menej používané sú basový hoboj (alebo barytónový), ktorý znie jednu oktávu pod hobojom, heckelfón a jediný nástroj znejúci vyššie ako hoboj, sopraninový musette.

## Diela pre hoboj
* Wolfgang Amadeus Mozart: Hobojový koncert C dur, Kvartet F dur
* Antonio Vivaldi: Hobojové koncerty
* Johann Sebastian Bach: 1. a 2. Brandenburský koncert
* Tomaso Albinoni: Hobojové koncerty, koncert D dur pre hoboj a orchester
* Georg Friedrich Händel: Príchod Kráľovnej zo Sáby, Hobojové koncerty a sonáty
* Benedetto Marcello: Koncert c moll (pôvodne d moll)
* Georg Philipp Telemann: Hobojové koncerty a sonáty
* Joseph Haydn: Hobojový koncert C dur
* Richard Strauss: Hobojový koncert
* Vincenzo Bellini: Hobojový koncert
* Luciano Berio: Sequenza VII
* Domenico Cimarosa: Hobojový koncert C dur
* Francis Poulenc: Sonáta pre hoboj
* Benjamin Britten: Šesť metamorfóz podľa Ovídia
* Robert Schumann: Tri romance pre hoboj a klavír
* Carl Nielsen: Dve fantázie pre hoboj a klavír
* Karl Ditters von Dittersdorf: Hobojové koncerty
* Jean Baptiste Loeilett: Sonáta C dur pre hoboj a klavír 
* Ennie Morricone: Gabriel 's oboe
* C. Saint Saëns: Oboe sonata in D major, op. 166
* Elad Hevron: Hobojový koncert v F mol
* Jacques Loeillet: Concerto en Mi bémol majeur pour Hautbois et Orchestre a cordes

## Literatúra
* Geoffrey Burgess, Bruce Haynes: *The Oboe*, Yale University Press, 2004, ISBN 03-0009-317-9
* Bruce Haynes: *The Eloquent Oboe: A History of the Hautboy from 1640-1760*, Oxford University Press, USA, 2001, ISBN 01-9816-646-X
* Peter Machajdík: *Dýchanie dychu pre hoboj, husle a violončelo*, Hudobný fond, 2005, ISBN 80-8051-385-6

## Drevené dychové nástroje
*pikola
*priečna flauta
*zobcová flauta
*hoboj
*anglický roh
*klarinet
*basový klarinet
*fagot
*kontrafagot

## Iné projekty

## Externé odkazy
* https://www.idrs.org/ Medzinárodná dvojplátková spoločnosť, vydáva vlastný časopis (časť článkov zdarma na stránkach), zaujímavé je tiež fórum
* http://www.haynes-catalog.net/  online katalóg hobojovej literatúry do roku 1800
* http://imslp.org/wiki/List_of_Compositions_Featuring_the_Oboe voľne prístupný notový materiál pre hoboj z projektu Petrucciho knižnice
* The Oboe anglicky
* Oboetrainer.com anglicky
* Ruské hobojové rádio - www.oboe.fm  rusky
* História hoboja - annastarr.com  anglicky
* Albinoni oboe concerto D minor Movement 1
* Paul McCandless plays oboe in Crestone, CO


Kategória:Drevené dychové nástroje
Kategória:Aerofóny